96/13/EY: Komission päätös, tehty 15 päivänä joulukuuta 1995, ekologisista perusteista yhteisön ekotuotemerkin myöntämisestä sisämaaleille ja -lakoille



Virallinen lehti nro L 004 , 06/01/1996 s. 0008 - 0013



KOMISSION PÄÄTÖS, tehty 15 päivänä joulukuuta 1995, ekologisista perusteista yhteisön ekotuotemerkin myöntämisestä sisämaaleille ja -lakoille (96/13/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön ekotuotemerkin myöntämisjärjestelmästä 23 päivänä maaliskuuta 1992 annetun neuvoston asetuksen (ETY) N:o 880/92 (1) ja erityisesti sen 5 artiklan 1 kohdan toisen alakohdan, sekä katsoo, että asetuksen (ETY) N:o 880/92 5 artiklan 1 kohdan ensimmäisessä alakohdassa säädetään, että tuotemerkin myöntämisehdot määritellään tuoteryhmittäin, asetuksen (ETY) N:o 880/92 10 artiklan 2 kohdassa säädetään, että tuotteen ekologiset vaikutukset on arvioitava tuoteryhmäkohtaisten erityisperusteiden pohjalta, asetuksen (ETY) N:o 880/92 4 artiklan 2 kohdan a alakohdassa säädetään, että ekotuotemerkkiä ei myönnetä tuotteille, jotka ovat neuvoston direktiivin 67/548/ETY (2), sellaisena kuin se on viimeksi muutettuna komission direktiivillä 94/69/EY (3), ja neuvoston direktiivin 88/379/ETY (4), sellaisena kun se on viimeksi muutettuna komission direktiivillä 93/18/EY (5), mukaan vaarallisiksi luokiteltuja aineita tai valmisteita, mutta se voidaan myöntää sellaisia aineita tai valmisteita sisältäville tuotteille, jos ne vastaavat yhteisön ekotuotemerkin myöntämisjärjestelmän tavoitteita, maalit ja lakat sisältävät edellä mainittujen direktiivien mukaisesti vaarallisiksi luokiteltuja aineita tai valmisteita, tässä päätöksessä määrättyihin ekologisiin perusteisiin kuuluvat erityisesti vaarallisiksi luokiteltavien aineiden ja valmisteiden määrän rajoittamista pienimpään mahdolliseen koskevat rajoitukset niissä maaleissa ja lakoissa, joille voidaan myöntää ekotuotemerkki, mainittujen perusteiden mukaisten maalien ja lakkojen ympäristövaikutukset ovat näin ollen vähäisemmät, ja ne vastaavat yhteisön ekotuotemerkin myöntämisjärjestelmän tavoitteita, asetuksen (ETY) N:o 880/92 6 artiklan mukaisesti komissio on kuullut keskeisiä etujärjestöjä neuvoa-antavassa foorumissa, ja tässä päätöksessä määrätyt toimenpiteet ovat asetuksen (ETY) N:o 880/92 7 artiklan mukaisesti perustetun komitean lausunnon mukaiset, ON TEHNYT TÄMÄN PÄÄTÖKSEN: 1 artikla Tuoteryhmällä "sisämaalit ja -lakat" tarkoitetaan: "tee-se-itse- ja ammattikäyttöön tarkoitettuja sisätilojen sisustusmaaleja ja -lakkoja." 2 artikla Edellä 1 artiklassa määritellyn tuoteryhmän ympäristövaikutukset ja käyttökelpoisuus arvioidaan liitteessä vahvistettujen erityisten ekologisten perusteiden ja käyttöominaisuusperusteiden mukaan. 3 artikla Tuoteryhmän määritelmä ja arviointiperusteet, sellaisena kuin tuoteryhmä on määritelty 1 artiklassa, ovat voimassa kolmen vuoden ajan tämän päätöksen voimaantulosta. 4 artikla Hallinnollisia tarkoituksia varten tuoteryhmälle, sellaisena kuin tuoteryhmä on määritelty 1 artiklassa, annetaan tunnusnumero "007". 5 artikla Tämä päätös on osoitettu kaikille jäsenvaltioille. Tehty Brysselissä 15 päivänä joulukuuta 1995. Komission puolesta Ritt BJERREGAARD Komission jäsen (1) EYVL N:o L 99, 11.4.1992, s. 1 (2) EYVL N:o L 196, 16.8.1967, s. 1 (3) EYVL N:o L 381, 31.12.1994, s. 1 (4) EYVL N:o L 187, 16.7.1988, s. 14 (5) EYVL N:o L 104, 29.4.1993, s. 46 LIITE 1. EKOTUOTEMERKIN ARVIOINTIPERUSTEET - YLEISTÄ Tuotteiden on oltava yhteisön ekotuotemerkin myöntämisjärjestelmästä annetun neuvoston asetuksen (ETY) N:o 880/92 ja seuraavien arviointiperusteiden mukaisia koko sen ajan, jota ekotuotemerkin myöntämiseen oikeutetun toimivaltaisen elimen kanssa tehty sopimus koskee. Arviointiperusteet jaetaan kolmeen ryhmään: - ekologiset arviointiperusteet (4 kohta) - yleiset arviointiperusteet (5 kohta) - käyttökelpoisuusperusteet (6 kohta). Jotkut näistä arviointiperusteista vaihtelevat - tuotteen mukaan: 1 lisäyksessä määritelty maali tai lakka - maaliluokan mukaan: 3 kohdassa määritelty luokka 1 tai luokka 2. 2. SOVELTAMISALA Maaleista erityisesti seuraavat kuuluvat soveltamisalaan: - nestemäiset sisämaalit tai tahdasmaiset valmisteet, jotka valmistaja on esikäsitellyt, sävyttänyt tai valmistellut täyttämään kuluttajan tarpeet - tuotteet, jotka jakelija on pyynnöstä sävyttänyt koti- tai ammattikäyttöön. Seuraavat eivät kuulu soveltamisalaan: - ruosteenestopinnoitteet - lahonestopinnoitteet - puunsuojatuotteet - puun värjäysaineet - pinnoitteet erityisiin teollisiin käyttötarkoituksiin - lattiapinnoitteet - julkisivupinnoitteet. 3. TUOTTEIDEN LUOKITUS Maalit luokitellaan niiden kiillon mukaan. Luokkia määritellään kaksi: Luokka 1: maalit, joiden kiilto on enintään 45 yksikköä, kun á = 60° (1) Luokka 2: maalit, joiden kiilto on suurempi kuin 45 yksikköä, kun á = 60° (2) Luokan 2 maaleihin sovellettavia arviointiperusteita sovelletaan myös lakkoihin. Yhteisön ekotuotemerkin myöntämistä maaleille ja lakoille koskevissa vaatimuksissa otetaan huomioon tämä luokitus, erityisesti siltä osin kuin on kyse arviointiperusteesta n:o 3 (haihtuvien orgaanisten yhdisteiden pitoisuus), n:o 4 (haihtuvien aromaattisten hiilivetyjen pitoisuus), n:o 9.A (peittokyky) ja n:o 9.B (nesteensietokyky). Peruste n:o 1: Tuotteen lopullinen käyttötarkoitus Koskee kaikkia tuotteita Pakkauksessa on ilmaistava selkeästi, että tuote on tarkoitettu käytettäväksi sisätiloissa. 4. EKOLOGISET PERUSTEET Peruste n:o 2: Valkoinen pigmentti (ks. määritelmä 2 lisäyksessä 1) Koskee maaleja Kuivassa maalikalvossa on valkoista pigmenttiä vähemmän kuin 40 g/m2, kun opasiteetti on 98 %. Tuotemäärä, joka tarvitaan 1 m2:n alan peittämiseen 98 %:n opasiteetilla, määritetään ISO 6504/1 -standardissa esitetyn menetelmän mukaisesti (ks. myös peruste n:o 9.A). Tuoteryhmän tuotteissa käytetään yleisesti kolmea valkoista pigmenttiä, jotka ovat lisäyksen 1 määritelmän 2 mukaisia: titaanidioksidi (TiO2), litoponi ja sinkkioksidi. TIO2:n osalta sovelletaan seuraavia arviointiperusteita valkoisen pigmentin valmistuksessa syntyviin päästöihin ja jätteisiin: - kuivan maalikalvon SOx-päästöt (ilmaistu SO2:na) alle 400 mg/m2 (98 %:n opasiteetti) - kuivan maalikalvon sulfaattipäästöt alle 30 g/m2 (98 %:n opasiteetti) - kuivan maalikalvon klooripäästöt alle 5 g/m2 neutraalin rutiilin, 9 g/m2 synteettisen rutiilin ja 18 g/m2 kuonan osalta (98 %:n opasiteetti). Peruste n:o 3: Haihtuvien orgaanisten yhdisteiden (HOY) pitoisuus (määritelmä 3 lisäyksessä 1) Haihtuvien orgaanisten yhdisteiden enimmäispitoisuus määräytyy tuotteen mukaan: 3A: Luokan 1 maalit: HOY-pitoisuus on enintään 30 g/l (lukuun ottamatta vettä). 3B: Lakat ja luokan 2 maalit: HOY-pitoisuus on enintään 200 g/l (3) (lukuun ottamatta vettä). HOY-pitoisuuden yksikkönä käytetään "HOY-massaa grammoina tuotelitraa kohden (g/l lukuun ottamatta vettä)". Peruste n:o 4: Haihtuvien aromaattisten hiilivetyjen pitoisuus (ks. määritelmä 4 lisäyksessä 1) Aromaattisten aineiden enimmäispitoisuus määräytyy tuotteen mukaan: 4A: Luokan 1 maalit: Haihtuvien aromaattisten hiilivetyjen pitoisuus on enintään 0,5 % (4) tuotteesta. 4B: Lakat ja luokan 2 maalit: Haihtuvien aromaattisten hiilivetyjen pitoisuus on enintään 1,5 % (5) tuotteesta. Peruste n:o 5: Levitysvälineiden puhdistamisesta aiheutuva vesien pilaantuminen Koskee kaikkia tuotteita Pakkauksessa on oltava suositukset työvälineiden puhdistamisesta tavalla, joka vähentää vesien pilaantumista. Maalin valmistajan on mukautettava nämä suositukset kyseisen tuotteen mukaan. Peruste n:o 6: Kiinteä jäte Koskee kaikkia tuotteita Kiinteän jätteen (jäänteet ja purkit) vähentämiseksi pakkauksessa tulee olla suositukset, jotka koskevat tuotteen säilytysolosuhteita pakkauksen avaamisen jälkeen. 5. YLEISET PERUSTEET Peruste n:o 7: Pigmentit ja muut aineet Koskee kaikkia tuotteita Kaavassa käytetyissä aineissa ei saa olla seuraaviin aineisiin pohjautuvia tai niitä käyttäviä aineita: - kadmium - lyijy - kromi VI - elohopea - arseeni. Tuotteen valmistusaineissa ei myöskään saa olla dibutyyliä, dioktyyliä tai di-2-etyyli-heksyyliftalaatteja. Peruste n:o 8: Vaaralliset aineet Koskee kaikkia tuotteita Tuotteen valmistusaineissa ei saa olla seuraavasti luokiteltuja aineita: - erittäin myrkylliset - myrkylliset - karsinogeeniset - mutageeniset - lisääntymisen kannalta myrkylliset siten, kuin mainitut ominaisuudet on määritelty direktiivissä 67/548/ETY. 6. KÄYTTÖKELPOISUUSPERUSTEET Ekotuotemerkkiä koskevia vaatimuksia on sovellettava "vaarantamatta kuitenkaan tuotteen tai työntekijöiden turvallisuutta ja vaikuttamatta merkittävästi ominaisuuksiin, jotka tekevät tuotteesta käyttökelpoisen" (asetus (ETY) N:o 880/92). Seuraavien käyttökelpoisuusperusteiden avulla on tarkoitus taata kuluttajalle, että tuotteilla, joille ekotuotemerkki on myönnetty, on yhtä tyydyttävät käyttöominaisuudet kuin muilla samaan ryhmään kuuluvilla tuotteilla. Peruste n:o 9: Käyttökelpoisuus Käyttökelpoisuusperusteet ovat erilaiset maaleille ja lakoille. 9A: Maalit: Peittokyky Maalin peittokyvyn on oltava vähintään 7 m2 yhtä tuotelitraa kohden (6). 9B: Lakat Nesteensietokyky Lakan on tyydyttävällä tavalla kestettävä veden vaikutus tunnin ajan huoneenlämpötilassa (7). Lisäys 1 MÄÄRITELMÄT Seuraavia määritelmiä sovelletaan kyseessä olevaan tuoteryhmään. 1. Maalit ja lakat Maalit ja lakat määritellään tuotteiksi, jotka levitetään ohuina, peittävinä kerroksina puu-, kivi-, metalli- tai muulle pinnalle tämän suojaamiseksi ja/tai kaunistamiseksi. Levittämisen jälkeen maali tai lakka kuivuu kiinteäksi pinnoitteeksi, joka tarttuu alustaansa ja suojaa sitä. Maaleille on tunnusomaista niiden peittokyky. Lakoille on tunnusomaista peittokyvyn puute: ne ovat läpinäkyviä. 2. Valkoiset pigmentit Valkoisia epäorgaanisia pigmenttejä, joiden taitekerroin on suurempi kuin 1,8. 3. Haihtuva orgaaninen yhdiste (HOY) Orgaaninen yhdiste, jonka kiehumispiste (tai kiehumisen alkamispiste) normaali-ilmanpaineessa on enintään 250 °C. 4. Haihtuva aromaattinen hiilivety Hiilivety, jonka kiehumispiste normaali-ilmanpaineessa on enintään 250 °C ja jonka molekyylirakenteessa on ainakin yksi aromaattinen yksikkö. 5. Tuote/tuotevalikoima Tuotteella tarkoitetaan maalia tai lakkaa, joka käy läpi koko arviointimenettelyn. Tuotealueella tarkoitetaan perusainetta ja siihen perustuvaa tuotetta. 6. Sävytysjärjestelmä Sävytysjärjestelmä koostuu valkoisesta, keskitason tai neutraalin värisestä perusaineesta ja värillisistä tahtaista, joista voidaan esiohjelmoidun sekoituksen avulla saada kaikki mainitulle tuotemerkille ja -valikoimalle ominaiset värisävyt. Lisäys 2 VIITTAUKSET STANDARDEIHIN ISO 2812-1 "Maalit ja lakat - Nesteensietokyvyn määritys - Osa 1: yleiset menetelmät". ISO 2813 "Maalit ja lakat - ei-metallisten maalikalvojen kiillon mittaus 20, 60 ja 85 asteen kulmassa". ISO 6504/1 "Maalit ja lakat - Peittokyvyn määritys - Osa 1: Kubelka-Munt-menetelmä valkoisia ja vaaleita maaleja varten". (1) Kiilto mitataan ISO 2813 -standardin mukaisella menetelmällä. (2) Maaleissa, joilla valmistaja osoittaa ISO-järjestelmän testausmenettelyä 6504/1 käyttäen olevan tavallista korkeampi peittokyky, vähintään 15 m2/l opasiteetin ollessa 98 %, sallitaan 250 g/l:aan (lukuun ottamatta vettä) yltävä HOY-pitoisuus. Valmistajan on selkeästi kerrottava korkeammasta peittokyvystä purkin päällyksessä. (3) Prosenttiosuus ilmaistaan aromaattisten hiilivetyjen massana koko tuotteen massasta (m/m). (4) Peittokyvyn mittaukset tehdään ISO 6504/1 -standardissa esitetyn menetelmän mukaisesti. (5) Nesteensietokyvyn mittaukset tehdään standardin ISO 2812/1 menetelmän 3 mukaisesti.